CELEX: 62009TA0472
Language: sk
Date: 2014-12-09 00:00:00
Title: Spojené veci T-472/09 a T-55/10: Rozsudok Všeobecného súdu z  9. decembra 2014 – SP/Komisia ( „Hospodárska súťaž — Kartely — Trh s kruhovou oceľou na výstuž do betónu vo forme tyčí alebo valcov — Rozhodnutie, ktorým sa na základe nariadenia (ES) č. 1/2003 konštatuje porušenie článku 65 UO po skončení platnosti Zmluvy ESUO — Určenie cien a lehôt na zaplatenie — Obmedzovanie alebo kontrola výroby alebo predaja — Porušenie podstatných formálnych náležitostí — Právny základ — Prekročenie právomoci a zneužitie konania — Pokuty — Horná hranica stanovená v článku 23 ods. 2 nariadenia č. 1/2003 — Žaloba o neplatnosť — Rozhodnutie o zmene — Neprípustnosť“ )

2.2.2015   
            
            
               SK
            
            
               Úradný vestník Európskej únie
            
            
               C 34/20
            
         Rozsudok Všeobecného súdu z 9. decembra 2014 – SP/Komisia
   (Spojené veci T-472/09 a T-55/10) (1)
   
   ((„Hospodárska súťaž - Kartely - Trh s kruhovou oceľou na výstuž do betónu vo forme tyčí alebo valcov - Rozhodnutie, ktorým sa na základe nariadenia (ES) č. 1/2003 konštatuje porušenie článku 65 UO po skončení platnosti Zmluvy ESUO - Určenie cien a lehôt na zaplatenie - Obmedzovanie alebo kontrola výroby alebo predaja - Porušenie podstatných formálnych náležitostí - Právny základ - Prekročenie právomoci a zneužitie konania - Pokuty - Horná hranica stanovená v článku 23 ods. 2 nariadenia č. 1/2003 - Žaloba o neplatnosť - Rozhodnutie o zmene - Neprípustnosť“))
   (2015/C 034/21)
   Jazyk konania: taliančina
   
      Účastníci konania
   
   
      Žalobkyňa: SP SpA (Brescia, Taliansko) (v zastúpení: G. Belotti, advokát)
   
      Žalovaní: Európska komisia (v zastúpení: vo veci T-472/09 pôvodne R. Sauer, V. Di Bucci a B. Gencarelli, neskôr R. Sauer a R. Striani, splnomocnení zástupcovia, za právnej pomoci M. Moretto, advokát, vo veci T-55/10 pôvodne R. Sauer a B. Gencarelli, neskôr R. Sauer a R. Striani, za právnej pomoci de M. Moretto)
   
      Predmet veci
   
   Vo veci T-472/09 návrh na vyhlásenie neexistencie alebo zrušenie rozhodnutia Komisie K(2009) 7492 v konečnom znení z 30. septembra 2009 v konaní podľa článku 65 UO (vec COMP/37.956 – Výstužné tyče do betónu, opätovné prijatie), subsidiárne návrh na zrušenie článku 2 uvedeného rozhodnutia, a subsidiárne v druhom rade návrh na zníženie pokuty uloženej žalobkyni, ako aj vo veci T-55/10 návrh na zrušenie rozhodnutia Komisie K(2009) 9912 v konečnom znení, ktorým sa mení a dopĺňa rozhodnutie K(2009) 7492 v konečnom znení
   
      Výrok rozsudku
   
   
               1.
            
            
               Veci T-472/09 a T-55/10 sa spájajú na účely rozsudku.
            
         
               2.
            
            
               Vo veci T-472/09, SP/Komisia:
               
                           —
                        
                        
                           článok 2 rozhodnutia Komisie K(2009) 7492 v konečnom znení z 30. septembra 2009 v konaní podľa článku 65 UO (vec COMP/37.956 – Výstužné tyče do betónu, opätovné prijatie) sa zrušuje v rozsahu, v akom ukladá spoločnosti SP SpA spoločne a nerozdielne zaplatiť pokutu 14,35 milióna eur,
                        
                     
                           —
                        
                        
                           v zostávajúcej časti sa žaloba zamieta,
                        
                     
                           —
                        
                        
                           SP znáša polovicu svojich vlastných trov konania,
                        
                     
                           —
                        
                        
                           Komisia znáša svoje vlastné trovy konania a je povinná nahradiť polovicu trov konania spoločnosti SP.
                        
                     
         
               3.
            
            
               Vo veci T-55/10, SP/Komisia:
               
                           —
                        
                        
                           žaloba sa zamieta,
                        
                     
                           —
                        
                        
                           SP je povinná nahradiť trovy konania.
                        
                     
         
      (1)  Ú. v. EÚ C 24, 30.1.2010.